Նշենք, որ «SOS-Ալավերդի» նախաձեռնող խումբը դիմումներ է ուղարկել կառավարության տարբեր օղակներին։ Առողջապահության նախարարության աշխատակազմի ղեկավարից ստացած պատասխան գրության մեջ նշված է, որ այս տարի նախատեսում են ուսումնասիրել Ալավերդիում մարդկանց առողջության վրա հանքարդյունաբերական ձեռնարկությունների վնասակար և վտանգավոր գործոնները, ինչը մինչև այսօր երբևէ պետական մակարդակով չի արվել։ Մի քանի առանձին հետազոտություններ Ալավերդիում տարբերի տարիների իրականացրել են միջազգային կազմակերպությունները՝ բոլորն էլ փաստելով, որ շրջակա միջավայրում ծանր մետաղների պարունակությունը գերազանցում է սահմանված նորման: